चेन्नाइ , 24 आगस्ट : भारतनि चेस हान्जाया गोनों गेलेनानै रबिबारखालि चीननि चेस हान्जाखौ फेजेन्नानै फिडे अनलाइन चेस अलिम्पियाडनि क्वार्टार फाइनालआव सौहैनो हाबाय । अनलाइननि गेजेरजों बादायनाय बे टुर्नामेन्टआव भारतनि हान्जाया 4.2 मेचनि फारागथियाव चीन हान्जाखौ फेजेन्नो हानायजों क्वार्टार फाइनालआव सौहैनो हायो । भारतनि मिबथिसार जानाय लाइमोन गेलेगिरि दिब्या देशमुख आरो आर प्रागनन्दआ गाव - नि गेलेनाय मेचखौ देरहानो हानानै भारतनि हान्जाया चीनखौ फेजेन्नो हादोंमोन । गाव फार्सेथिं भारतनि दि हरिका , के हम्पि , बिदित सन्तष गुजराती आरो पि हरिकृष्णाया चीननि माखासे गेलेगिरिफोरनि हेंथायै ड्र गेलेयो । फिडेनि सुलुङा मिबथिहोनाय बादिब्ला , भारतनि आर प्रागनन्दआ मोन 6 मेचआव गासैबो मेचखौ देरहाजोबनानै बांसिन स्कर खालामनो हादों । भारतआ बे अलिम्पियाडनि ग्रुप - एआव दासिम गिबि जायगाखौ लानानै दं । भारतनि उनाव चीन आरो जर्जियाआ जायगा लादों । शनिबारखालि भारतनि चेस हान्जाया मंगलियानि आखाइयाव जेन्नो गोनां जादोंमोन । नाथाय बे सानखालिनो गेलेनाय मेचआव जर्जियाखौ 4.2 पइन्टआव फेजेन्नानै आवगायनो हायो आरो बे देरहानायनि उनावनो हान्जाखौबो फेजेनबावो । फारियै देरहानायजों हान्जानि गेलेनाया आरोबाव गोख्रोंसिन जानायजों आबुं गोहो मोन्नानै चीननि गेलेगिरिफोरखौबो फेजेन्नो हादों । भारतनि चेस हान्जाया क्वार्टार फाइनाल मेचखौ देरहानो थाखाय बे समाव गुबुन हान्जानि हेंथायै गेलेनो थियारि जादों । 
अनलाइन चेस अलिम्पियाडआव चीनखौ फेजेन्नानै भारतआ क्वार्टार फाइनालआव